Air India Flight 101

Air India Flight 101 var en internasjonal passasjerflyvning mellom Beirut i Libanon og Genève-Cointrin-flyplassen i Sveits operert av Air India. 24. januar 1966 styrtet flyet som opererte ruten, en Boeing 707, i Mont Blanc i Frankrike. Årsaken var en misforstått dialog mellom radar-kontrollen og piloten. Alle 117 personer ombord omkom. 

 Ulykken 
Air India Flight 101 var underveis fra Beirut internasjonale lufthavn til Genève-Cointrin-flyplassen i Sveits, og ble operert av en Boeing 707-437, registrert VT-DMN med navn Kanchenjunga.Accident description at the Aviation Safety Network Etter at flyet forlot Bombay hadde det stoppet i Delhi og Beirut, og var på vei til mellomlanding i Geneve før endelig bestemmelsessted London. I en høyde av 19 000 fot ble flyet bedt om å gå ned for landing på Genève internasjonale lufthavn etter at flyet hadde passert Mont Blanc. Flygeren trodde at han hadde passert Mont Blanc, og begynte å redusere høyden; hvoretter han fløy inn i fjellveggen i nærheten av Rochers de la Tournette, på en høyde av 4 750 m."The Air-India Disaster". Alle 106 passasjerer og mannskapet på elleve omkom.

 Referanser 

Kategori:1966 i Frankrike
Kategori:Ulykker og hendelser med Boeing 707
Kategori:Flyulykker i 1966
Kategori:Flyulykker i Frankrike
Kategori:Kontrollert flyvning inn i terreng